CELEX: C2005/182/09
Language: sl
Date: 2005-07-23 00:00:00
Title: Sodba Sodišča (tretji senat) z dne 2. junija 2005 v zadevi C-136/03 (predlog za sprejem predhodne odločbe Verwaltungsgerichtshof): Georg Dörr in Ibrahim Ünal proti Sicherheitsdirektion für das Bundesland Vorarlberg (Prost pretok oseb — Javni red — Direktiva 64/221/EGS — Člena 8 in 9 — Zavrnitev dovoljenja za prebivanje in odločba o izgonu zaradi kaznivega dejanja — Pritožba, ki se nanaša le na pravno veljavnost ukrepa, ki pomeni konec dovoljenja za prebivanje zadevne osebe — Neobstoj odložilnega učinka te pritožbe — Pravica zadevne osebe, da pred organom, pristojnim za izdajo mnenja, navaja premisleke glede primernosti — Pridružitveni sporazum EGS-Turčija — Prosto gibanje delavcev — Člena 6(1) in 14(1) Sklepa št. 1/80 Pridružitvenega sveta)

23.7.2005   
            
            
               SL
            
            
               Uradni list Evropske unije
            
            
               C 182/5
            
         
      SODBA SODIŠČA
   
   (tretji senat)
   z dne 2. junija 2005
   v zadevi C-136/03 (predlog za sprejem predhodne odločbe Verwaltungsgerichtshof): Georg Dörr in Ibrahim Ünal proti Sicherheitsdirektion für das Bundesland Vorarlberg (1)
   
   (Prost pretok oseb - Javni red - Direktiva 64/221/EGS - Člena 8 in 9 - Zavrnitev dovoljenja za prebivanje in odločba o izgonu zaradi kaznivega dejanja - Pritožba, ki se nanaša le na pravno veljavnost ukrepa, ki pomeni konec dovoljenja za prebivanje zadevne osebe - Neobstoj odložilnega učinka te pritožbe - Pravica zadevne osebe, da pred organom, pristojnim za izdajo mnenja, navaja premisleke glede primernosti - Pridružitveni sporazum EGS-Turčija - Prosto gibanje delavcev - Člena 6(1) in 14(1) Sklepa št. 1/80 Pridružitvenega sveta)
   (2005/C 182/09)
   Jezik postopka: nemščina
   V zadevi C-136/03, katere predmet je predlog za sprejem predhodne odločbe na podlagi člena 234 ES, ki ga je vložil Verwaltungsgerichtshof (Avstrija) z odločbo z dne 18. marca 2003, ki je prispela na Sodišče dne 26. marca 2003, v postopku Georg Dörr proti Sicherheitsdirektion für das Bundesland Kärnten, in Ibrahim Ünal proti Sicherheitsdirektion für das Bundesland Vorarlberg, je Sodišče (tretji senat), v sestavi A. Rosas (poročevalec) predsednik senata, A. Borg Barthet, S. von Bahr, J. Malenovský in U. Lõhmus, sodniki, generalni pravobranilec: M. Poiares Maduro, sodni tajnik: M. Múgica Arzamendi, glavna administratorka, dne 2. junija 2005 razglasilo sodbo, katere izrek se glasi:
   
               1.
            
            
               Člen 9(1) Direktive Sveta 64/221/EGS z dne 25. februarja 1964 o usklajevanju posebnih ukrepov, ki zadevajo gibanje in prebivanje tujih državljanov, utemeljenih z javno politiko, javno varnostjo ali zdravjem prebivalstva je treba razlagati tako, da izključuje ureditev države članice, na podlagi katere pritožba proti odločbi o izgonu z njenega ozemlja državljana druge države članice ne zadrži izvršitve odločbe, odločbo o izgonu pa je v okviru obravnavanja te pritožbe mogoče oceniti le glede na njeno pravno veljavnost, saj ni bil ustanovljen noben pristojni organ v smislu te določbe.
            
         
               2.
            
            
               Postopkovna jamstva iz členov 8 in 9 Direktive 64/221 se uporabljajo za turške državljane, katerih pravni položaj je določen s členi 6 ali 7 Sklepa Pridružitvenega sveta št. 1/80 z dne 19. septembra 1980, ki zadeva razvoj pridružitve.
            
         
      (1)  UL C 135, 7.6.2003.